 Waan u soo jeestay anigoo dareemay in ay leedahay waraaqii akhri, waxaan ka codsaday in aan meel baydhsan istaagno si aan ugu akhriyo, baabuurta iyo cidhiidhiga dadkana uga fogaano, waanay i raacday, meel aan ka fogayn agagaarka Telesom ayaannu istaagnay, kadib waxaan ka codsaday in ay ii dhiibto waraaqda qoraalku ku qornaa, gacantay iga gelisay, iyadoo xaynka ka soo saartay bac ay ku duuduuban tahay waraaq jactadan oo duuduubkii iyo goshii la geliyey ku silicday, kadib waxay ii raacisay; Hooyo mid aan dhalay baa ii soo dirtay oo ninkeedii bay is haystaan, waxaanay doonaysaa in ay iska furto ee waraaqdan bay iigu soo qortay meel ay tidhi dadka lagu kala fura. 